Document ID: 32011D0783

NEUVOSTON PÄÄTÖS 2011/783/YUTP,
annettu 1 päivänä joulukuuta 2011,
Iraniin kohdistuvista rajoittavista toimenpiteistä annetun päätöksen 2010/413/YUTP muuttamisesta
EUROOPAN UNIONIN NEUVOSTO, joka
ottaa huomioon Euroopan unionista tehdyn sopimuksen ja erityisesti sen 29 artiklan,
ottaa huomioon Iraniin kohdistuvista rajoittavista toimenpiteistä 26 päivänä heinäkuuta 2010 annetun neuvoston päätöksen 2010/413/YUTP (1) ja erityisesti sen 23 artiklan 2 kohdan,
sekä katsoo seuraavaa:
(1)
Neuvosto hyväksyi 26 päivänä heinäkuuta 2010 päätöksen 2010/413/YUTP Iraniin kohdistuvista rajoittavista toimenpiteistä.
(2)
Neuvosto on tarkastellut kaikilta osin päätöksen 2010/413/YUTP liitteessä II olevaa luetteloa henkilöistä ja yhteisöistä, joihin sovelletaan mainitun päätöksen 19 artiklan 1 kohdan b alakohtaa ja 20 artiklan 1 kohdan b alakohtaa. Tarkastelun yhteydessä neuvosto on ottanut huomioon asianomaisten sille toimittamat huomautukset.
(3)
Neuvosto on päätynyt siihen, että päätöksen 2010/413/YUTP liitteessä II lueteltuihin henkilöihin ja yhteisöihin olisi edelleen sovellettava mainitussa päätöksessä säädettyjä erityisiä rajoittavia toimenpiteitä.
(4)
Neuvosto on päätynyt myös siihen, että päätöksen 2010/413/YUTP liitteeseen II sisältyviä tiettyjä yhteisöjä koskevia merkintöjä olisi muutettava.
(5)
Kun otetaan lisäksi huomioon 23 päivänä lokakuuta 2011 kokoontuneen Eurooppa-neuvoston ilmaisema jatkuva huoli Iranin ydin- ja ohjusohjelmien laajentumisesta, olisi päätöksen 2010/413/YUTP liitteessä II olevaan luetteloon henkilöistä ja yhteisöistä, joihin sovelletaan rajoittavia toimenpiteitä, lisättävä henkilöitä ja yhteisöjä.
(6)
Luettelo päätöksen 2010/413/YUTP 19 artiklan 1 kohdan b alakohdassa ja 20 artiklan 1 kohdan b alakohdassa tarkoitetuista henkilöistä ja yhteisöistä olisi saatettava tämän mukaisesti ajan tasalle,
ON HYVÄKSYNYT TÄMÄN PÄÄTÖKSEN:
1 artikla
Muutetaan päätöksen 2010/413/YUTP liite II tämän päätöksen liitteen mukaisesti.
2 artikla
Tämä päätös tulee voimaan päivänä, jona se hyväksytään.
Tehty Brysselissä 1 päivänä joulukuuta 2011.

Labels: 18
5